Document ID: 31998R0656

ΚΑΝΟΝΙΣΜΟΣ (ΕΚ) αριθ. 656/98 ΤΟΥ ΣΥΜΒΟΥΛΙΟΥ της 16ης Μαρτίου 1998 περί θεσπίσεως αυτόνομων και μεταβατικών μέτρων που αφορούν τις συμφωνίες προτιμησιακών εμπορικών συναλλαγών με την Πολωνία, την Ουγγαρία, τη Σλοβακία, την Τσεχική Δημοκρατία, τη Ρουμανία και τη Βουλγαρία όσον αφορά ορισμένα μεταποιημένα γεωργικά προϊόντα
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας και ιδίως το άρθρο 113,
την πρόταση της Επιτροπής,
την πράξη προσχώρησης του 1994,
Εκτιμώντας:
ότι, μέχρι να αναπροσαρμοστούν τα πρωτόκολλα αριθ. 3 των ευρωπαϊκών συμφωνιών που έχουν συναφθεί με την Πολωνία, την Ουγγαρία, τη Σλοβακία, την Τσεχική Δημοκρατία, τη Ρουμανία και τη Βουλγαρία (1), εκδόθηκε ο κανονισμός (ΕΚ) αριθ. 1568/97 του Συμβουλίου, της 24ης Ιουλίου 1997, περί θεσπίσεως αυτόνομων και μεταβατικών μέτρων που αφορούν τις συμφωνίες προτιμησιακών εμπορικών συναλλαγών με την Πολωνία, την Ουγγαρία, τη Σλοβακία, την Τσεχική Δημοκρατία, τη Ρουμανία, και τη Βουλγαρία για ορισμένα μεταποιημένα γεωργικά προϊόντα (2), βάσει του οποίου διατηρούνται έως τις 31 Δεκεμβρίου 1997 οι προτιμήσεις που έχουν παραχωρηθεί, ώστε να αντισταθμιστούν κατ' αυτόν τον τρόπο οι πιθανές αρνητικές συνέπειες που ενδέχεται να έχει η εφαρμογή των αποτελεσμάτων του Γύρου της Ουρουγουάης για τις εξαγωγές των χωρών αυτών στην Κοινότητα 7
ότι οι διαπραγματεύσεις με τις συγκεκριμένες χώρες για τη σύναψη πρωτοκόλλων αναπροσαρμογής των ευρωπαϊκών συμφωνιών έχουν ολοκληρωθεί και ότι τα πρωτόκολλα αριθ. 3 έχουν μονογραφηθεί 7 ότι οι διαδικασίες για την επίσημη έγκρισή τους βρίσκονται σε εξέλιξη 7 ότι το χρονοδιάγραμμα για την επίσημη έγκριση δεν επιτρέπει την έναρξη της ισχύος των πρωτοκόλλων αναπροσαρμογής την 1η Ιανουαρίου 1998 7 ότι είναι συνεπώς σκόπιμο να παραταθούν οι παραχωρήσεις αυτόνομα έως τις 31 Δεκεμβρίου 1998 7
ότι, η εφαρμογή των μέτρων που προβλέπονται στα πρόσθετα πρωτόκολλα τα οποία αναπροσαρμόζουν με αυτόνομα μέτρα τις ευρωπαϊκές συμφωνίες με την Τσεχική Δημοκρατία και τη Σλοβακία, κατέστησε περιττές τις διατάξεις των κανονισμών (ΕΚ) αριθ. 315/94 (3) 7 και (ΕΚ) αριθ. 316/94 (4) 7 ότι οι εν λόγω κανονισμοί είναι σκόπιμο να καταργηθούν,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Από την 1η Ιανουαρίου έως τις 31 Δεκεμβρίου 1998, τα προϊόντα προελεύσεως Πολωνίας, Ουγγαρίας, Σλοβακίας, Τσεχικής Δημοκρατίας, Ρουμανίας και Βουλγαρίας του παραρτήματος Ι, υπόκεινται σε ετήσιες δασμολογικές ποσοστώσεις και προτιμησιακούς δασμούς, όπως αναφέρεται στο εν λόγω παράρτημα. Τα βασικά ποσά που πρέπει να λαμβάνονται υπόψη για τον υπολογισμό των μειωμένων γεωργικών συνιστωσών και των πρόσθετων δασμών που επιβάλλονται για τις εισαγωγές στην Κοινότητα, αναφέρονται στο παράρτημα ΙΙ.
2. Από την 1η Ιανουαρίου έως τις 31 Δεκεμβρίου 1998, τα μεταποιημένα γεωργικά προϊόντα καταγωγής Πολωνίας, Ουγγαρίας, Σλοβακίας, Τσεχικής Δημοκρατίας, Ρουμανίας και Βουλγαρίας που απαριθμούνται στο παράρτημα ΙΙΙ, υπόκεινται στους δασμούς του εν λόγω παραρτήματος.
Άρθρο 2
Εάν οι χώρες που αναφέρονται στο άρθρο 1 δεν εφαρμόσουν αμοιβαίως μέτρα υπέρ της Κοινότητας, η Επιτροπή δύναται, σύμφωνα με τις διατάξεις του άρθρου 16 του κανονισμού (ΕΚ) αριθ. 3448/93 του Συμβουλίου, της 6ης Δεκεμβρίου 1993, για τον καθορισμό του καθεστώτος συναλλαγών που εφαρμόζεται για ορισμένα εμπορεύματα που προέρχονται από τη μεταποίηση γεωργικών προϊόντων (5), να αναστείλει την αυτόνομη εφαρμογή των μέτρων, που προβλέπονται στα σχέδια των πρωτοκόλλων αριθ. 3, υπέρ των χωρών αυτών.
Άρθρο 3
Οι παραχωρήσεις που αφορούν τις συναλλαγές μεταποιημένων γεωργικών προϊόντων οι οποίες προβλέπονται στα πρόσθετα πρωτόκολλα για την προσαρμογή των ευρωπαϊκών συμφωνιών με τις αναφερόμενες στο άρθρο 1 χώρες αντικαθιστούν, μετά την έναρξη ισχύος εκάστου από τα πρωτόκολλα αυτά, τις παραχωρήσεις που προβλέπονται στα παραρτήματα του παρόντος κανονισμού. Οι λεπτομέρειες εφαρμογής των μέτρων που προβλέπει ο παρών κανονισμός ισχύουν και για τα αντίστοιχα μέτρα που προβλέπονται στα πρόσθετα πρωτόκολλα.
Άρθρο 4
Τις ποσοστώσεις που αναφέρονται στο παράρτημα Ι του παρόντος κανονισμού διαχειρίζεται η Επιτροπή σύμφωνα με τις διατάξεις του κανονισμού (ΕΚ) αριθ. 1460/96 της Επιτροπής, της 25ης Ιουλίου 1996, για τη θέσπιση των λεπτομερειών εφαρμογής των καθεστώτων προτιμησιακών συναλλαγών που εφαρμόζονται σε ορισμένα εμπορεύματα που προκύπτουν από τη μεταποίηση γεωργικών προϊόντων, που αναφέρονται στο άρθρο 7 του κανονισμού (ΕΚ) αριθ. 3448/93 του Συμβουλίου (6).
Άρθρο 5
Οι κανονισμοί (ΕΚ) αριθ. 315/94 και (ΕΚ) αριθ. 316/94 καταργούνται.
Άρθρο 6
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιανουαρίου 1998.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 16 Μαρτίου 1998.

Labels: 3
15
17
18